laion/Wikipedia-Exotic huggingface dataset:
পূর্ণ সংখ্যা

যেসমস্ত সংখ্যার কোন ভগ্নাংশ থাকে না তাদের বলে পূর্ণ সংখ্যা। যেমন: ১, -৫, ১২ ইত্যাদি। পূর্ণসংখ্যার সংখ্যা অসীম। শূন্য ছাড়া বাকি স্বাভাবিক সংখ্যাগুলিকে বলা হয় ধনাত্মক পূর্ণসংখ্যা (Positive Integers)। প্রত্যেক ধনাত্মক পূর্ণসংখ্যার একটি এবং একটিমাত্র ঋণাত্মক বিপরীত সংখ্যা পাওয়া যায় যাতে করে এই দুই সংখ্যার (ধনাত্মক এবং ঋণাত্মক) যোগফল হয় শূন্য। ধনাত্মক পূর্ণসংখ্যাগুলির ঋণাত্মক বিপরীতগুলিকে বলা হয় ঋণাত্মক পূর্ণসংখ্যা (Negative Integer)। ধনাত্মক পূর্ণসংখ্যা, ঋণাত্মক পূর্ণসংখ্যা, এবং শূন্য, এই তিনরকম ধরনের সংখ্যাগুলিকে সবমিলিয়ে বলা হয় পূর্ণসংখ্যা। সকল পূর্ণসংখ্যার সেটকে গণিতে Z {\displaystyle \mathbb {Z} } (ইউনিকোড U+২১২৪) চিহ্ন দিয়ে নির্দেশ করা হয়। জার্মান ভাষায় জালেন (de:Zahlen) শব্দের অর্থ সংখ্যা বা Number, যা থেকে Z {\displaystyle \mathbb {Z} } চিহ্নটি এসেছে। জর্জ ক্যান্টর (Georg Cantor) প্রথম তার গবেষণাপত্রে এটি ব্যবহার করেন। সেই থেকে পূর্ণ সংখ্যার সেটকে নির্দেশ করতে এই চিহ্নটি ব্যবহার করা হয়। "Earliest Uses of Symbols of Number Theory"। ৩১ জানুয়ারি ২০১০ তারিখে মূল থেকে আর্কাইভ করা। সংগ্রহের তারিখ ৩১ আগস্ট ২০১২।  স্বাভাবিক সংখ্যা The On-Line Encyclopedia of Integer Sequences™ (OEIS™)
আয়েশা সরদার

আয়েশা সরদার বাংলাদেশ জাতীয়তাবাদী দলের রাজনীতিবিদ যিনি সংরক্ষিত মহিলা আসনের সংসদ সদস্য ছিলেন। আয়েশা সরদার ১৯৭৯ সালের দ্বিতীয় জাতীয় সংসদের মহিলা আসন-৯ থেকে বাংলাদেশ জাতীয়তাবাদী দলের মনোনীত সংসদ সদস্য ছিলেন। "২য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৪ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  The Election Archives (ইংরেজি ভাষায়)। Shiv Lal। ১৯৮১।
স্নিগ্ধা হক

স্নিগ্ধা হক বাংলাদেশ জাতীয়তাবাদী দলের রাজনীতিবিদ যিনি সংরক্ষিত মহিলা আসনের সংসদ সদস্য ছিলেন। স্নিগ্ধা হক ১৯৭৯ সালের দ্বিতীয় জাতীয় সংসদের মহিলা আসন-১০ থেকে বাংলাদেশ জাতীয়তাবাদী দলের মনোনীত সংসদ সদস্য ছিলেন। "২য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৪ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  The Election Archives (ইংরেজি ভাষায়)। Shiv Lal। ১৯৮১।
ফজিলাতুন নেছা বেগম

ফজিলাতুন নেছা বেগম বাংলাদেশ জাতীয়তাবাদী দলের রাজনীতিবিদ যিনি সংরক্ষিত মহিলা আসনের সংসদ সদস্য ছিলেন। ফজিলাতুন নেছা বেগম ১৯৭৯ সালের দ্বিতীয় জাতীয় সংসদের মহিলা আসন-১২ থেকে বাংলাদেশ জাতীয়তাবাদী দলের মনোনীত সংসদ সদস্য ছিলেন। "২য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৪ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  The Election Archives (ইংরেজি ভাষায়)। Shiv Lal। ১৯৮১।
ফেরদৌসী বেগম

ফেরদৌসী বেগম বাংলাদেশ জাতীয়তাবাদী দলের রাজনীতিবিদ যিনি সংরক্ষিত মহিলা আসনের সংসদ সদস্য ছিলেন। ফেরদৌসী বেগম ১৯৭৯ সালের দ্বিতীয় জাতীয় সংসদের মহিলা আসন-১৪ থেকে বাংলাদেশ জাতীয়তাবাদী দলের মনোনীত সংসদ সদস্য ছিলেন। "২য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৪ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  The Election Archives (ইংরেজি ভাষায়)। Shiv Lal। ১৯৮১।
হোসনে আরা খান

হোসনে আরা খান বাংলাদেশ জাতীয়তাবাদী দলের রাজনীতিবিদ যিনি সংরক্ষিত মহিলা আসনের সংসদ সদস্য ছিলেন। হোসনে আরা খান ১৯৭৯ সালের দ্বিতীয় জাতীয় সংসদের মহিলা আসন-১৭ থেকে বাংলাদেশ জাতীয়তাবাদী দলের মনোনীত সংসদ সদস্য ছিলেন। "২য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৪ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  The Election Archives (ইংরেজি ভাষায়)। Shiv Lal। ১৯৮১।
রওশন আজাদ

রওশন আজাদ বাংলাদেশ জাতীয়তাবাদী দলের রাজনীতিবিদ যিনি সংরক্ষিত মহিলা আসনের সংসদ সদস্য ছিলেন। রওশন আজাদ রওশন আজাদ ১৯৭৯ সালের দ্বিতীয় জাতীয় সংসদের মহিলা আসন-১৮ থেকে বাংলাদেশ জাতীয়তাবাদী দলের মনোনীত সংসদ সদস্য ছিলেন। "২য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৪ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  The Election Archives (ইংরেজি ভাষায়)। Shiv Lal। ১৯৮১।
আমিনা রহমান

ডঃ আমিনা রহমান বাংলাদেশ জাতীয়তাবাদী দলের রাজনীতিবিদ যিনি সংরক্ষিত মহিলা আসনের সংসদ সদস্য ছিলেন। আমিনা রহমান ১৯৭৯ সালের দ্বিতীয় জাতীয় সংসদের মহিলা আসন-১৯ থেকে বাংলাদেশ জাতীয়তাবাদী দলের মনোনীত সংসদ সদস্য ছিলেন।তিনি মহিলা বিষয়ক মন্ত্রণালয়ের প্রথম মন্ত্রী হিসাবে ১৯৭৯-১৯৮০ পর্যন্ত দায়িত্ব পালন করেন। "২য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৪ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  The Election Archives (ইংরেজি ভাষায়)। Shiv Lal। ১৯৮১।
কিটি থংলঙ্গ্যা

কিটি থংলঙ্গ্যা (৬ অক্টোবর ১৯২৮ - ১২ ফেব্রুয়ারি ১৯৭৪) হলেন একজন বিশিষ্ট থাই স্তন্যপায়ী ও পাখিবিজ্ঞানী। খুব সম্ভবত দুইটি বিপদাপন্ন প্রজাতি আবিষ্কারের মাধ্যমে তিনি খ্যাতি অর্জন করে। কিটি থংলঙ্গ্যা ১৯২৮ খ্রিষ্টাব্দের ৬ অক্টোবর থাইল্যান্ডের ব্যাংককে জন্মগ্রহণ করেন। তিনি ১৯৫৩ খ্রিষ্টাব্দে ব্যাংককের চুলালংকর্ণ বিশ্ববিদ্যালয় থেকে জীববিজ্ঞানে উচ্চতর ডিগ্রি অর্জন করেন। পরবর্তীকালে তিনি জাতীয় বিজ্ঞান সোসাইটি কর্তৃক প্রতিষ্ঠিত একটি জাদুঘরে জীববিজ্ঞানী হিসেবে কাজে যোগ দেন। এরপর ১৯৫৬ খ্রিষ্টাব্দে তিনি থাই কনজার্ভেশন সোসাইটিতে (থাই সংরক্ষণ সম্প্রদায়) স্থানান্তরিত হন। ১৯৬৫ সালে কিটি থংলঙ্গ্যা থাই ন্যাশনাল রেফারেন্স কালেকশন-এর কিউরেটর নিযুক্ত হন। কিটি থংলঙ্গ্যা জন এডওয়ার্ডস হিলের সাথে ১৯৭৩ খ্রিষ্টাব্দে বিশ্বের ক্ষুদ্রতম বাদুড় প্রজাতি তথা বিশ্বের ক্ষুদ্রতম স্তন্যপায়ী প্রাণী কিটির শূকর-নাসা বাদুড় (বৈজ্ঞানিক নাম: Craseonycteris thonglongyai) আবিষ্কার করেন। তবে গুরুতর হার্ট অ্যাটাকের কারণে কিটি থংলঙ্গ্যা অকস্মাৎ মৃত্যুবরণ করলে তাঁর ব্রিটিশ সহকর্মী জন এডওয়ার্ড হিল বাদুড়ের আনুষ্ঠানিক বর্ণনা করেন। জন হিল আবিষ্কর্তা কিটি থংলঙ্গ্যার স্মরণে তার নামে বাদুড় প্রজাতির নামকরণ করেন। তিনি ১৯৭২ খ্রিষ্টাব্দে সালিম আলীর কলা বাদুড় (বৈজ্ঞানিক নাম: Latidens salimalii) নামে আরেকটি বাদুড় প্রজাতি আবিষ্কার করেন, যা অত্যন্ত বিরল। বাদুড়ের এই প্রজাতিটিকে পূর্বে ভারতীয় সংগ্রহশালায় ক্ষুদ্র-নাসা কলা বাদুড় নামে ভুল বর্ণনা করা হতো। কিটি থংলঙ্গ্যা এই প্রজাতিকে পুনরায় বর্ণনা করেন এবং ভারতীয় পক্ষীবিজ্ঞানী সালিম আলীর নামে এর নামকরণ করেন। পক্ষীবিজ্ঞানের ক্ষেত্রে কিটি থংলঙ্গ্যার আবিষ্কারগুলোর মধ্যে সবচেয়ে পরিচিত হলো সাদা চোখের নদী মার্টিন (বৈজ্ঞানিক নাম: Pseudochelidon sirintarae), যা তিনি ১৯৬৯ সালে আবিষ্কার করেন। থংলঙ্গ্যা রাজকুমারী সিরিন্ধর্ন থেপ্রাতনসুদার স্মরণে এই বৃহৎ সোয়ালো পাখির নামকরণ করেন। পাখিটিকে তিনি থাইল্যান্ডের মধ্যাঞ্চলের একটি হ্রদে শীতার্ত অবস্থায় খুঁজে পান। তবে এর আবাসস্থল বা প্রজননস্থল এখনও অজানা। পাখিটি বর্তমানে বিলুপ্ত বলে ধারণা করা হয়। কিটি থংলঙ্গ্যা ১৯৭২ খ্রিষ্টাব্দের ডিসেম্বর মাসে ম্যাকং খঞ্জনের (বৈজ্ঞানিক নাম: Motacilla samveasna) দুইটি নমুনা সংগ্রহ করেন, যা থাইল্যান্ডে উক্ত প্রজাতির প্রথম আবিষ্কার হিসেবে গণ্য করা হয়। তিনি “ব্যাটস ফ্রম থাইল্যান্ড অ্যান্ড কম্বোডিয়া” (“থাইল্যান্ড ও কম্বোডিয়ার বাদুড়”) গ্রন্থের সহ-লেখক হিসেবে কাজ করেন। পরবর্তীকালে তিনি থাইল্যান্ডের বাদুড় প্রজাতির শ্রেণীবিন্যাসগত পর্যবেক্ষণ বা গবেষণা শুরু করেন, যা তার মৃত্যুর পর “দ্য ব্যাটস অ্যান্ড ব্যাট'স প্যারাসাইটস অব থাইল্যান্ড” (“থাইল্যান্ডের বাদুড় ও বাদুড়ের পরজীবী”) নামে গ্রন্থাকারে প্রকাশিত হয়। ডুয়েন এ, শ্লাইটার (১৯৭৫)। "কিটি থংলঙ্গ্যা, ১৯২৮–১৯৭৪"। জার্নাল অব ম্যামালজি ৫৬(১): ২৭৯–২৮০।  টার্নার, অ্যাঞ্জেলা কে; রোজ, ক্রিস (১৯৮৯)। অ্যা হ্যান্ডবুক টু দ্য সোয়ালোজ অ্যান্ড মার্টিনস অফ দ্য ওয়ার্ল্ড (ইংরেজি ভাষায়)। ক্রিস্টোফার হেলম। আইএসবিএন 0-7470-3202-5।  কিটির শূকর-নাসা বাদুড়, অ্যানিমেল লাইফ রিসোর্স এডওয়ার্ডস, জন; থংলঙ্গ্যা, কিটি (১৯৭২)। "ব্যাটস ফ্রম থাইল্যান্ড অ্যান্ড কম্বোডিয়া" (ইংরেজি ভাষায়)। বুলেটিন অফ দ্য ব্রিটিশ মিউজিয়াম (ন্যাচারাল হিস্ট্রি) জুলজি। ২২(৬) হিল, জে ই এবং ম্যাকনিলি, জেফরি এ, দ্য ব্যাটস অ্যান্ড ব্যাট'স প্যারাসাইটস অব থাইল্যান্ড।
আবু বকর (সিরাজগঞ্জের রাজনীতিবিদ)

মোহাম্মদ আবু বকর বাংলাদেশের সিরাজগঞ্জ জেলার রাজনীতিবিদ ও মুক্তিযুদ্ধের সংগঠক যিনি তৎকালীন পাবনা-৬ আসনের সংসদ সদস্য ছিলেন। আবু বকর সিরাজগঞ্জ জেলায় জন্মগ্রহণ করেন। আবু বকর ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন পাবনা-৬ আসন থেকে সংসদ সদস্য নির্বাচিত হন। "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ৩ সেপ্টেম্বর ২০২০।  The Election Archives (ইংরেজি ভাষায়)। Shiv Lal। ১৯৮১।
সুরেন্দ্র বিক্রম শাহ

সুরেন্দ্র বিক্রম শাহ (নেপালি: सुरेन्द्र बिक्रम शाह) (১৮২৯–১৮৮১) ছিলেন নেপালের রাজা, যিনি ১৮৪৭ থেকে ১৮৮১ সাল পর্যন্ত রাজত্ব করেছিলেন। প্রধানমন্ত্রী জঙ্গবাহাদুর রানা সুরেন্দ্রর বাবা রাজেন্দ্র বিক্রম শাহকে পদত্যাগ করতে বাধ্য করার পরে তিনি রাজা হয়েছিলেন। সুরেন্দ্র সত্যিকার অর্থে অল্প ক্ষমতা প্রয়োগ করতে পেরেছিলেন, বস্তুত সুর বাহিনীর রাজত্বকালে জঙ্গবাহাদুর রানাই কার্যকরভাবে দেশটিতে রাজত্ব করেছিলেন। সুরেন্দ্র ছিলেন রাজা রাজেন্দ্র বিক্রম শাহ এবং তার প্রথম স্ত্রী রাণী সাম্রাজ্য লক্ষ্মী দেবীর জ্যেষ্ঠ পুত্র। তিনি ছিলেন নেপালের রাজপরিবারের জ্যেষ্ঠ যুবরাজ এবং তুলনামূলকভাবে অপ্রিয় ছিলেন। তার নাম সুরেন্দ্র শব্দটির অর্থ হলো "দেবতাদের প্রধান"। সুরেন্দ্রর সৎ মা রানী রাজ্য লক্ষ্মী দেবী তার পুত্র যুবরাজ রণেন্দ্রকে সিংহাসনে বসানোর জন্য উচ্চাকাঙ্ক্ষী ছিলেন। তবে উচ্চাকাঙ্ক্ষী এবং ক্ষমতালিপ্সু জঙ্গবাহাদুরও নিজের স্বার্থ হাসিলের লক্ষ্যে রাজ্য লক্ষ্মীর এই কাজে সহযোগিতা করেছিলেন। কোট গণহত্যার পরে জঙ্গবাহাদুর বিপুলসংখ্যক আভিজাত্যদের নির্মূল করেছিলেন, এমনকি তিনি রানীর বিরুদ্ধেও দাঁড়িয়েছিলেন, যিনি পরিবর্তে তাকে হত্যার ষড়যন্ত্র করেছিলেন (যদিও সেই চক্রান্ত ব্যর্থ হয়েছিল)। জঙ্গবাহাদুর ভেবেছিলেন রানী রাজ্য লক্ষ্মী তার জন্য হুমকির কারণ হতে পারে। যে কারণে প্রধানমন্ত্রী হওয়ার পরে তিনি রাজ্য লক্ষ্মীকে বারাণসীতে নির্বাসিত করেছিলেন। রাজা রাজেন্দ্রও রাণীর সঙ্গে বারাণসীতে গিয়েছিলেন। যাওয়ার আগে তিনি সুরেন্দ্রকে যুবরাজ বানিয়েছিলেন। যাইহোক, পরবর্তীতে জঙ্গবাহাদুর রানা রাজা রাজেন্দ্রকে পদত্যাগ করতে বাধ্য করেছিলো এবং তার পরে সুরেন্দ্রকে রাজা করা হয়েছিলো। রাজা সুরেন্দ্র তার নিজের প্রাসাদে বন্দীর মতো ছিলেন: তার নিকটতম পরিবারবর্গ ব্যতীত কেউ জঙ্গবাহাদুর রানার অনুমতি ছাড়া তাকে দেখতে যেতে পারতোনা। তাকে কেবল সাহিত্য পড়ার অনুমতি দেওয়া হয়েছিল। এই সমস্ত দেখে হতাশ হয়ে রাজা তার বড় ছেলে ত্রৈলোক্যের হাতে ক্ষমতা হস্তান্তর করে পদত্যাগ করতে চেয়েছিলেন, কিন্তু প্রধানমন্ত্রী রানা তাতেও সম্মতি দেননি। সুরেন্দ্রকে প্রতি মাসে একবার তার বাবা প্রাক্তন রাজা রাজেন্দ্রের সাথে দেখা করার অনুমতি দেওয়া হয়েছিল। রাজেন্দ্র মৃত্যুর আগ পর্যন্ত গৃহবন্দি অবস্থায় ছিলেন। ১৮৫৬ সালে, রাজা সুরেন্দ্র একটি সনদ জারি করেছিলেন— যা জঙ্গবাহাদুর রানার পরিবার অর্থাৎ কুনবার পরিবারের আধিপত্য ও রাজনৈতিক নেতৃত্বকে আনুষ্ঠানিকভাবে স্বীকৃতি দেয়। রাজা এবং তার বংশধররা সম্মানজনক 'শ্রী' উপাধিটি তাদের নামের শুরুতে পাঁচবার ব্যবহার করতে পারতেন, এবং কুনবার পরিবারের সদস্যরা তিনবার উপাধিটি ব্যবহার করতে পারতেন। রাজা সুরেন্দ্র বিক্রম শাহ এ সনদের মাধ্যমে কুনবার পরিবারকে রাজপরিবারের পরেই দ্বিতীয় স্থানে রেখেছিলেন। সুরেন্দ্র রাজা (মহারাজধিরাজ) থাকাকালীন প্রকৃতপক্ষে তার কোনো ক্ষমতা ছিল না; বস্তুতঃ জঙ্গবাহাদুর রানা তখন দেশ শাসন করেছিলেন। সুরেন্দ্রের পুত্র জেনারেল এবং জ্যেষ্ঠ যুবরাজ ত্রৈলোক্য বীর বিক্রম শাহ দেব জঙ্গবাহাদুর রানার তিন মেয়ে তারা রাজ্য লক্ষ্মী দেবী, ললিত রাজেশ্বরী রাজ্য লক্ষ্মী দেবী এবং হিরণ্যগর্ভা কুমারী দেবীকে বিয়ে করেছিলেন। ত্রৈলোক্য ১৮৭৮ সালে মৃত্যুবরণ করেন এবং ত্রৈলোক্যের পুত্র পৃথ্বী বীর বিক্রম শাহ সিংহাসনের উত্তরাধিকারী হন। রাজা সুরেন্দ্র ১৮৮১ সালে মৃত্যুবরণ করেন। তার মৃত্যুর পর উত্তরসূরী হিসেবে নাতি পৃথ্বী বীর বিক্রম শাহ নেপালের রাজা হিসাবে সিংহাসনে অধিষ্ঠিত হয়েছিলেন। Himalaya Google Books শাহ রাজবংশের ইতিহাস - প্রাতিষ্ঠানিক ওয়েবসাইট
পৃথ্বী বীর বিক্রম শাহ

পৃথ্বী বীর বিক্রম শাহ (নেপালি: पृथ्वी बीर विक्रम शाह) (১৮ আগস্ট ১৮৭৫ – ১১ ডিসেম্বর ১৯১১) ১৮৮১ সাল থেকে ১৯১১ সাল পর্যন্ত নেপালের রাজা ছিলেন। তাঁর রাজত্বকালের সবচেয়ে উল্লেখযোগ্য ঘটনাগুলোর মধ্যে রয়েছে নেপালে প্রথম অটোমোবাইল চালু করা এবং দেশের বেশিরভাগ অংশের জন্য কঠোর পানি ও পয়ঃনিষ্কাশন ব্যবস্থা তৈরি করা। রাজা পৃথ্বির সবচেয়ে বড় সন্তান ছিলো রাজকন্যা রাজকীয় লক্ষ্মী রাজ্য লক্ষ্মী দেবী, যিনি ফিল্ড মার্শাল কায়সার শমসের জঙ্গবাহাদুর রানাকে বিয়ে করেছিলেন। রাজ্য লক্ষ্মী দেবীকে জ্যেষ্ঠ রাজকন্যা করা হয়েছিল এবং তার ভাই কনিষ্ঠ বয়সে নেপালের সিংহাসনের উত্তরাধিকারী ছিলেন, যখন তার ভাই রাজা ত্রিভুবন বীর বিক্রম শাহ দেব জন্মগ্রহণ করেছিলেন। ততদিনে রাজা পৃথ্বীর কেবল চারটি মেয়ে এবং চারটি ছিল অন্য স্ত্রী। রাজা পৃথ্বীবীরকে নারায়ণহিতি রয়েল প্যালেসে গৌরবময় বন্দী ও নামমাত্র সম্রাট হিসাবে রাখা হয়েছিল, তার সাহেবজ্যু ভাইরা, যারা তাঁর নিকটতম মিত্র এবং বিশ্বাসী ছিলেন, তাকে পাল্পা, বীরগঞ্জ ও ধনকুট্টাসহ নেপাল জুড়ে বসন্তপুরের হনুমান ঢোকা রাজকীয় প্রাসাদে নির্বাসিত করা হয়েছিল। রাজকীয় প্রগ্রেটিভগুলি পুনরুদ্ধারে পুনরাবৃত্তি করার যে কোনও প্রচেষ্টা রোধ করুন। রাজকীয় সাহেবজিয়াস পূর্ণ রাষ্ট্রীয় সুবিধাসহ সম্মানজনক জীবনযাপন অব্যাহত রেখেছিলেন, তাদের বিভিন্ন অঞ্চলকে ডিউকাম হিসাবে নিয়ন্ত্রণ করেছিলেন এবং রাজার সাথে দেখা করার জন্য প্রায়শই কাঠমান্ডুর আদালতে যেতেন। তবে, রাষ্ট্রীয় বিষয়ে তাদের ক্রমবর্ধমান প্রভাবের কারণে অভ্যুত্থানের আশঙ্কা দেখা দেয় এবং এইভাবে প্রধানমন্ত্রীর সিংহাসনে চন্দ্র সুমশেরের সাথে প্রধানমন্ত্রী বীর সুমশেরের শাসনের অবসানের পরে পরিবারের উপর চাপানো আন্দোলন বিধিনিষেধ আরও বেশি তীব্র হয়ে ওঠে। অনেকটা তাঁর পিতার মতো রাজা পৃথ্বীবীর তুলনামূলকভাবে কম বয়সে সন্দেহজনক পরিস্থিতিতে মারা গিয়েছিলেন এবং তাঁর ছেলে ত্রিভুবন সিংহাসনে আরোহণ করেছিলেন   Royal Ark Nepal Mandal "Freepages"। ১৩ এপ্রিল ২০১৪ তারিখে মূল থেকে আর্কাইভ করা। সংগ্রহের তারিখ ২০ নভেম্বর ২০১৩।
আরশ মোটর কোম্পানি

আরশ মোটর কোম্পানি ইংল্যান্ডের সাফ্ফলকের নিউমার্কেটে অবস্থিত একটি স্পোর্টস কার প্রস্তুতকারক। এটি আরাশ ফারবাউড ১৯৯৯ সালে ফারবউড লিমিটেড হিসাবে প্রতিষ্ঠিত করেছিল এবং ২০০৬ সালে নাম পরিবর্তন করা হয়। সংস্থাটি ফারবাউড লিঃ নামে ১৯৯৯ সালে ফারবউড জিটি বিকাশ শুরু করে। ২০০১ সালে বার্মিংহাম এনইসি-তে অনুষ্ঠিত অটোপোস্ট শোতে এটি চালু হয়েছিল। তিনি ফারবউড জিটিএস ডিজাইন করতে যান যা ২০০৪ সালে লন্ডনের ব্রিটিশ মোটরসোতে আনুষ্ঠানিকভাবে চালু হয়েছিল। এই সময়ে ক্রিস মার্শ আরশের সাথে বিক্রয় প্রতিনিধি হিসাবে কাজ করছিলেন। তার পটভূমিটি হলো তিনি জেন মার্শের পুত্র যিনি ফ্রাঙ্ক কস্টিন এর সাথে মার্কোস (মার্শ + কস্টিন = মার্কোস) গাড়ি প্রতিষ্ঠা করেছিলেন। মার্শ ফারবউড জিটিএস সম্পর্কে উৎসাহী হয়ে ওঠেন এবং পরবর্তীকালে আরশ তাকে গাড়ির আকৃতিটি ব্যবহার করার এবং নতুন গাড়ি সংস্থার শেয়ারের বিনিময়ে বিকাশে সহায়তা করার লাইসেন্স দেয়। মার্শ পরবর্তীকালে একটি ফোর্ড ভি৬ এর সাথে অডি আরএস৪ ভিত্তিক রেসিং ইঞ্জিনটি প্রতিস্থাপন করে নকশাটি সহজতর করে। তিনি দরজা, জানালা এবং অভ্যন্তরের অংশগুলি সহ কয়েকটি কসমেটিক বৈশিষ্ট্যও পরিবর্তন করেছিলেন। ২০০৫ সালে একটি বিরোধের পরে, মার্শ গাড়িটির নামকরণ করেছিলেন “দ্য ফারবিও”। এটি ছিল “জৈব জ্বালানীর” সাথে ফারবউড গাড়ির লিঙ্কটি ঘোষণা করার এবং ব্র্যান্ডের কাজটি আরও বেশি লাগানো। তিনি প্রথমে গাড়িটিকে “দ্য ফ্যাঙ্গিও” বলার চেষ্টা করেছিলেন, তবে পুনর্নির্মাণের বিষয়ে মৃত ফর্মুলা ১ ড্রাইভারের আর্জেন্টাইন পরিবারের পক্ষ থেকে প্রতিবাদ হয়েছিল। আরশ তার ফারবিওর শেয়ার মাইকেল সিমন্ডসের কাছে বিক্রি করেছিল। আরশ ফারবাউড লিমিটেডের ১০০% শেয়ারহোল্ডার হিসাবে অবিরত ছিল পরে এটি আরশ মোটর কো হয়ে যায়। নকশা এবং ধারণাটি পরে গিনেটের খ্যাতির লরেন্স টমলিনসনের কাছে বিক্রি হয়েছিল যিনি নকশাটি রেখেছিলেন এবং গাড়িটির নাম জি৫০ রেখেছিলেন। ফারবউড জিটি হলো কোম্পানির প্রথম মডেল, ২০০২ সালে বার্মিংহামের অটোস্পোর্ট আন্তর্জাতিক শোতে ঘোষণা করা হয়েছিল। এটিতে একটি ২.৮-লিটারের ভি৬ যমজ টার্বো ইঞ্জিন ৬২০বিএইচপি উৎপাদন করে। ফারবউড জিটিএস ২০০৩ সালে অটোস্পোর্ট ইন্টারন্যাশনালে একটি ধারণা গাড়ি হিসাবে দেখানো হয়েছিল। ফার্বিও স্পোর্টস কারগুলিতে ডিজাইনটি বিক্রির আগে তিনটি গাড়ি নির্মিত হয়েছিল এবং ২০০৭ সালে ফার্বিও জিটিএস হিসাবে বিক্রি হওয়া গাড়িটির সাথে উৎপাদন শুরু হয়েছিল। ফারবিও এর সাথে জিনেট্টা একত্র করা হয়, জিটিএস আরও হিসাবে উন্নত ছিল জিনেট্টা এফ৪০০। ২০০৯ সালে আরশ এএফ১০ প্রদর্শিত হয়েছিল, এতে একটি শেভ্রোলেট করভেট- সর্সড ৭.০-লিটার ভি৮ ইঞ্জিন তৈরি হয়েছিল যা কমপক্ষে ৫০০বিএইচপি উৎপাদন করে। গাড়িটি উৎপাদনে রাখা হয়নি তবে পরে আরশ ২০১৬ সালে একটি হাইব্রিড ড্রাইভট্রেন এবং ২০৮০ এইচপি-র একটি হর্স পাওয়ারের দাবিতে একটি সংশোধিত মডেল প্রকাশ করেছিলেন। এএফ৮ আরশ ডিজাইন করেছিলেন এবং জেনেভা মোটর শো ২০১৬ তে প্রকাশ করেছিলেন। এটিতে একটি কার্বন/ইস্পাত নলযুক্ত চ্যাসিস এবং একটি মাঝারি ইঞ্জিনযুক্ত ৭.০-লিটার ভি৮ ইঞ্জিন রয়েছে যা ৫০৫বিএইচপি উৎপাদন করে। এটি পরে ২০১৫ এবং ২০১৬ সালে গুডউড ফেস্টিভ্যাল অফ স্পিডে পাহাড়ের উপরে উঠেছে। "আরশ এএফ-১০ সুপারকার (২০১০) উন্মোচন করা হয়েছে"। কার ম্যাগাজিন। ৯ নভেম্বর ২০০৯। সংগ্রহের তারিখ ২৭ জুলাই ২০১৪।  "আরশ বলছেন এটি আপনাকে ২,০৮০ অশ্বশক্তি সংকর একটি গেটেড ম্যানুয়াল সহ ১.৫ মিলিয়ন ডলারে বিক্রয় করবে"। জালোপিংক। সংগ্রহের তারিখ ১ মার্চ ২০১৬।  "নতুন ২০০এমপিএইচ আরশ এএফ৮ সুপারকার উন্মোচন করা হয়েছে"। অটোকার। ২৮ ফেব্রুয়ারি ২০১৪। সংগ্রহের তারিখ ২৭ জুলাই ২০১৪।  দাপ্তরিক ওয়েবসাইট
রাজনৈতিক অর্থনীতি

রাজনৈতিক অর্থনীতি বা রাষ্ট্রীয় অর্থনীতি হল এবং আইন, প্রচলিত পদ্ধতি ও সরকারের সঙ্গে উৎপাদন ও ক্রয় বিক্রয়ের সম্পর্ক বিষয়ক অধ্যয়নের জন্য ব্যবহৃত প্রধান পরিভাষা। এই শাস্ত্রটি বিভিন্ন রাষ্ট্রের অর্থনীতির পাঠশাস্ত্র হিসেবে ১৭শ শতকে বিকাশ লাভ করে যা সরকার বিষয়ে তত্ত্বের মাঝে সম্পদের মালিকানার তত্ত্বকে অন্তর্ভুক্ত করে। কিছু রাজনৈতিক অর্থনীতিবিদ শ্রমভিত্তিক মূল্যের তত্ত্বের প্রস্তাব করেন (জন লক কর্তৃক প্রবর্তিত, এডাম স্মিথ ও কার্ল মার্ক্স কর্তৃক বিকশিত), যাতে বলা হয়, শ্রম হল মূল্যের প্রকৃত উৎস। অনেক রাজনৈতিক অর্থনীতিবিদ আবার প্রযুক্তির রাতারাতি উন্নয়নের দিকে আলোকপাত করেছেন, যার ভূমিকা অর্থনৈতিক ও সামাজিক সম্পর্কের ক্ষেত্রে অতীতের তুলনায় অনেক বেশি গুরুত্বপূর্ণ হয়ে উঠেছে। ১৯ শতকে, "রাজনৈতিক অর্থনীতি" পরিভাষাটি অর্থনীতি নামক পরিভাষা দ্বারা স্থানান্তরিত হয়, এবং পরিভাষাটি পরিবর্তন করেছিলেন এমন কিছু লোক, যারা উৎপাদন ও ভোগের মধ্যকার সম্পর্কের ভিত্তির পরিবর্তে গাণিতিক ভিত্তিতে অর্থ বিষয়ক অধ্যয়নকে স্থাপন করতে চেয়েছিলেন। বর্তমানে, রাজনৈতিক অর্থনীতি অর্থ হল ভিন্ন কিন্তু পারস্পারিকভাবে-সম্পর্কিত অর্থনৈতিক ও রাজনৈতিক আচরণের অধ্যয়নের আঙ্গিকসমূহ, যার সীমা হল অন্যান্য ক্ষেত্রের সঙ্গে সমন্বিত অর্থনীতি থেকে শুরু করে প্রথাগত অর্থনীতিকে চ্যালেঞ্জের সম্মুখীন করা বিভিন্ন মৌলিক স্বতঃসিদ্ধ চিন্তার ব্যবহার পর্যন্ত বিস্তৃত হয়ে থাকে। John Locke, Second Treatise of Government, edited by C.B. Macpherson, Cambridge, 1980 উইকিবইয়ে এই বিষয়ের উপরে একটি বই রয়েছে: Political Economy
কৈকালা রেলওয়ে স্টেশন

কৈকালা রেলওয়ে স্টেশন হল ভারতের পূর্ব রেলওয়ে অঞ্চলের হাওড়া রেলওয়ে বিভাগের শেওড়াফুলি-তারকেশ্বর লাইনের একটি রেলওয়ে স্টেশন। এই স্টেশনটি কলকাতা শহরতলি রেল ব্যবস্থার অন্তর্গত। এটি ভারতের পশ্চিমবঙ্গ রাজ্যের হুগলী জেলার কৈকালায় চৌতারা রোডের পাশে অবস্থিত। ১৮৮৫ সালের ১ জানুয়ারি তারকেশ্বর রেলওয়ে কোম্পানি শেওড়াফুলি–বিষ্ণুপুর ব্রাঞ্চ লাইনটির সূচনা করে এবং এটি ইস্ট ইন্ডিয়া রেলওয়ে কোম্পানির দ্বারা পরিচালিত হত। ১৯১৫ সালে ইস্ট ইন্ডিয়া রেলওয়ের দ্বারা তারকেশ্বর রেলওয়ে কোম্পানি অধিগৃহীত হয়েছিল। ১৯৫৭-৫৮ সালের মধ্যে ৩০০০ v DC সিস্টেম দ্বারা রেলওয়েটির বৈদ্যুতীকরণ করা হয়। ১৯৬৭ সালে ২৫ KV AC সিস্টেম দ্বারা কৈকালা রেলওয়ে স্টেশনটিরও বৈদ্যুতীকরণ করা হয়। "KKAE/Kaikala"। সংগ্রহের তারিখ জুন ৭, ২০১৯।  "KAIKALA (KKAE) Railway Station"। ndtv.com। সংগ্রহের তারিখ জুন ৭, ২০১৯।  "The Chronology of Railway Development in Eastern India."। আগস্ট ২, ২০১২ তারিখে মূল থেকে আর্কাইভ করা। সংগ্রহের তারিখ জুন ৭, ২০১৯।  "EMU local flagged off in remembrance of 60-year heritage"। সংগ্রহের তারিখ জুন ৭, ২০১৯।
কার্লো ত্রেসোলদি

কার্লো ত্রেসোলদি (ইংরেজি: Carlo Tresoldi; ৮ অক্টোবর ১৯৫২ – ১৩ জুলাই ১৯৯৫) একজন ইতালীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় ভারেসের হয়ে একজন আক্রমণভাগের খেলোয়াড় হিসেবে খেলেছেন। তিনি মূলত একজন কেন্দ্রীয় আক্রমণভাগের খেলোয়াড় হিসেবে খেলেছেন। ১৯৬৮–৬৯ মৌসুমে, ইতালীয় ফুটবল ক্লাব এসি মিলানের যুব পর্যায়ের হয়ে খেলার মাধ্যমে ত্রেসোলদি ফুটবল জগতে প্রবেশ করেন এবং এই দলের হয়ে খেলার মাধ্যমেই ফুটবল খেলায় বিকশিত হয়েছেন। ১৯৭২–৭৩ মৌসুমে, এসি মিলানের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেন, যেখানে তিনি ১২ ম্যাচে ১টি গোল করেছেন। এসি মিলানের হয়ে তিনি ১টি উয়েফা কাপ উইনার্স কাপ শিরোপা জয়লাভ করেছেন। এসি মিলানের হয়ে ২ মৌসুম খেলার পর, তিনি ভারেসেতে যোগদান করেন, যেখানে তিনি ৪ মৌসুমে ৪৬ ম্যাচে ৭টি গোল করেছেন। অতঃপর তিনি সেরেয়নো এবং গ্রোসসেতোর হয়ে খেলেছেন। সর্বশেষ, ১৯৮০–৮১ মৌসুমে, তিনি গ্রোসসেতো হতে পুনরায় ভারেসেতে যোগদান করেন, যেখানে ২ মৌসুম অতিবাহিত করার পর তিনি অবসর গ্রহণ করেছেন। দলগতভাবে, খেলোয়াড় হিসেবে ত্রেসোলদি সর্বমোট ৩টি শিরোপা জয়লাভ করেছেন, যার সবগুলো এসি মিলানের হয়ে জয়লাভ করেছেন। কার্লো ত্রেসোলদি ১৯৫২ সালের ৮ই অক্টোবর তারিখে ইতালির বোলতিয়েরে জন্মগ্রহণ করেছেন এবং ১৯৯৫ সালের ১৩ই জুলাই তারিখে ক্যান্সারে আক্রান্ত হয়ে ইতালির মিলানে মৃত্যুবরণ করেছেন। মিলান কোপ্পা ইতালিয়া চ্যাম্পিয়ন: ১৯৭১–৭২, ১৯৭২–৭৩. উয়েফা কাপ উইনার্স কাপ চ্যাম্পিয়ন: ১৯৭২–৭৩. "Carlo Tresoldi"। ট্রান্সফারমার্কেট। সংগ্রহের তারিখ ২ নভেম্বর ২০২০।  ওয়ার্ল্ডফুটবল.নেটে কার্লো ত্রেসোলদি (ইংরেজি) magliarossonera.it-এ কার্লো ত্রেসোলদি (ইতালীয়)
খিলচিপুর রাজ্য

খিলচিপুর রাজ্য ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি মধ্য ভারত এজেন্সির ভোপাল এজেন্সিতে অবস্থিত রাজ্যগুলির মধ্যে একটি ছিলো। রাজ্যটির রাজধানী রাজগড় শহরটি বর্তমানে মধ্যপ্রদেশ রাজ্যে রাজগড় জেলায় অবস্থিত। রাজ্যটি ৭১০ বর্গকিলোমিটার (২৭৩ মা২) অঞ্চলজুড়ে বিস্তৃত ছিলো এবং ১৯০১ খ্রিস্টাব্দের জনসংখ্যা ছিলো ৩১,১৪৩ জন৷ ঐ বছরই রাজ্যের মোট রাজস্বের পরিমাণ ছিলো ১,১৪,০০০ ভারতীয় মুদ্রা৷ গাগরৌনের রাজা খিচি শহর থেকে দেওয়ান উগ্রসেনকে বিতাড়িত করলে তিনি বর্তমান রাজগড় অঞ্চলে আসেন এবং ১৫৪৪ খ্রিস্টাব্দে খিলচিপুর রাজ্যের প্রতিষ্ঠা করেন৷ তৎকালীন মুঘল সম্রাট দেওয়ান উগ্রসেনের জন্য কিছু জমি বরাদ্দ করেন। পরে ওই বরাদ্দ জমির জিরাপুর এবং মছলপুর পরগনা ইন্দোর দ্বারা এবং সুজলপুর পরগনা গোয়ালিয়রের রাজা দ্বারা অধিগৃহীত হয়। ১৭৭০ খ্রিস্টাব্দে গোয়ালিয়রের মহারাজা সিন্ধিয়ার মূল লক্ষ্য হলো উঠে এই রাজ্যটি। ওই সময় খিলচিপুরের শাসক অভয় সিং মহারাজা সিন্ধিয়ার সঙ্গে একটি চুক্তিপত্রে স্বাক্ষর করে এবং মহাদজী সিন্ধিয়ার শর্ত অনুসারে খিলচিপুর মারাঠা সাম্রাজ্যের গোয়ালিয়র অংশের সামন্ত রাজ্যে পরিণত হয়। ১৯৪৭ খ্রিস্টাব্দে ভারতের স্বাধীনতা লাভের পর এই খিলচিপুর রাজ্য ভারতীয় অধিরাজ্যের অন্তর্ভুক্ত হয়। স্বাধীন ভারতে প্রাথমিকভাবে ১৯৪৮ খ্রিস্টাব্দে এটিকে মধ্যভারত ও পরে ১৯৫৬ খ্রিস্টাব্দের পয়লা নভেম্বর তারিখে নবগঠিত মধ্যপ্রদেশ রাজ্যে অংশীভূত করা হয়। ১৮৭০ থেকে ১৯২৮ খ্রিস্টাব্দ পর্যন্ত খিলচিপুর দেশীয় রাজ্যের শাসকগণ রাও বাহাদুর উপাধিতে ভূষিত হতেন। ১৬৭৯ – ১৭১৫ দ্বিতীয় অনুপ সিং ১৭১৮ – ১৭৩৮ ফতে সিং ১৭৩৮ – ১৭৭০ .... ১৭৭০ – ১৭৮৭ অভয় সিং ১৭৮৭ – ১৭৯৫ দীপ সিং ১৭৯৫ – ১৮১৯ দুর্জন সিং ১৮১৯ বলবন্ত সিং ১৮১৯ – ১৮৬৮ শির সিং ২৭ নভেম্বর ১৮৬৮ – এপ্রিল ১৮৭৩ অমর সিং এপ্রিল ১৮৭৩ – ১৮৯৯ অমর সিং (s.a.) ১৮৯৯ – ১৮ জানুয়ারি ১৯০৮ ভবানি সিং ১৯ জানুয়ারি ১৯০৮ – ১৯২৮ দুর্জন সাল সিং ১৯২৮ – ১৯৪২ দুর্জন সাল সিং ১৯৪২ – ১৫ আগস্ট ১৯৪৭ যশোধর শিং Imperial Gazetteer of India। 19। Clarendon Press। ১৯০৮। পৃষ্ঠা 241।  David P. Henige (২০০৪)। Princely states of India: a guide to chronology and rulers। Orchid Press। পৃষ্ঠা 22। আইএসবিএন 978-974-524-049-0।  https://dsal.uchicago.edu/reference/gazetteer/pager.html?objectid=DS405.1.I34_V08_131.gif Krishnan, V.S. (১৯৯৬)। Madhya Pradesh District Gazetteers: Rajgarh। Government Central Press। সংগ্রহের তারিখ ২১ অক্টোবর ২০২০।  https://dsal.uchicago.edu/reference/gazetteer/text.html?objectid=DS405.1.I34_V15_284.gif "Khilchipur (Princely State)"। ১১ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ১৬ জুন ২০১৪।
বেঙ্গল হোমিওপ্যাথিক মেডিকেল কলেজ ও হাসপাতাল

বেঙ্গল হোমিওপ্যাথিক মেডিকেল কলেজ হাসপাতাল ভারতের পশ্চিম বঙ্গের পশ্চিম বর্ধমান জেলার আসানসোলে ১৯৮০ সালে প্রতিষ্ঠিত একটি হোমিওপ্যাথিক মেডিকেল কলেজ। দাপ্তরিক ওয়েবসাইট
বেঙ্গল ন্যাশনাল চেম্বার অব কমার্স অ্যান্ড ইন্ডাস্ট্রি

১৮৮৭ সালের ২ ফেব্রুয়ারি প্রতিষ্ঠিত বেঙ্গল ন্যাশনাল চেম্বার অফ কমার্স অ্যান্ড ইন্ডাস্ট্রি পশ্চিমবঙ্গ কলকাতায় অবস্থিত ব্যবসায়িক সংস্থাগুলির অন্যতম প্রাচীন সংগঠন। এটি মূলত ব্রিটিশ রাজের আমলে ভারতীয় উদ্যোক্তাদের দ্বারা বাণিজ্য, বাণিজ্য এবং শিল্পের প্রচারের জন্য সংগঠিত হয়েছিল এবং এর ইতিহাস ভারতের স্বাধীনতা সংগ্রামের সাথে নিবিড়ভাবে জড়িত। প্রতিষ্ঠাতা সদস্যরা, বেশিরভাগ অভিজাত বাঙালি জমিদার এবং উদ্যোক্তা ছিলেন এবং পরে মারোয়াড়ি, বাংলার গুজরাটি উদ্যোক্তারাও এই সমিতিতে যোগ দিয়েছিলেন। ১৮৮৭ সালে প্রথম সভাপতি ছিলেন রায় বুদ্ধি দাস মুকিম বাহাদুর। অন্যান্য উল্লেখযোগ্য সদস্য ও সভাপতিরা হলেন- রাজা শেউ বক্স বাগলা, কাশিম বাজার রাজ পরিবারের মহারাজা মণীন্দ্র চন্দ্র নন্দী, নলিনী রঞ্জন সরকার, অমৃতলাল ওঝা। বিএনসিসিআই ভারত বাণিজ্য প্রচার সংস্থার সহযোগিতায় কলকাতায় শিল্প ভারত বাণিজ্য মেলার আয়োজন করে। "Bengal National Chamber of Commerce & Industry"। ১৩ এপ্রিল ২০১৬ তারিখে মূল থেকে আর্কাইভ করা। সংগ্রহের তারিখ ২৬ ফেব্রুয়ারি ২০১৬।  Ritu Birla (২৪ ডিসেম্বর ২০০৮)। Stages of Capital: Law, Culture, and Market Governance in Late Colonial India। Duke University Press। পৃষ্ঠা 193। আইএসবিএন 0-8223-9247-X।  Bengal National Chamber of Commerce & Industry (১৯৮১)। Report of the Committee for the Year ... with Statement of Accounts and Balance Sheet। The Chamber। পৃষ্ঠা 129–35।  "BNCCI - past presidents"। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৬ ফেব্রুয়ারি ২০১৬।  "ITF"। ১৯ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ২ নভেম্বর ২০২০।
বলশায়া উসুরকা

বলশায়া উসুরকা ( রুশ: Большая Уссурка , আক্ষরিক অর্থে: "গ্রেট উসুরি") প্রাইমারস্কি ক্রাইয়ের রাশিয়ান সুদূর পূর্বের একটি নদী। এটি উসুরির একটি ডান শাখা নদী যা এটি ডালনেরেচেনসকের কাছে মিলিত হয়। বলশায়া উসুরকার নিকাশী অববাহিকার ক্ষেত্রফল প্রায় ২৯,৬০০ বর্গকিলোমিটার (১১,৪০০ মা২) । এটি ৪৪০ কিলোমিটার (২৭০ মা) দীর্ঘ। বলশায়া উসুরকার প্রধান উপনদী নদী হয় ম্যালিনভকা, মারেভকা, নওমোভকা এবং আরমু ।